Prima zi cu ninsoare pentru piețarii din Brașov. Proprietarii de restaurante le-au sărit în ajutor cu mâncare caldă.
Piețarii din Brașov sunt nevoiți să își vândă produsele în aer liber. În acest weekend temperaturile în Brașov sunt sub un grad Celsius. Cârciumarii din oraș le-au sărit în ajutor și le oferă piețarilor alimente calde.
Azi este prima zi cu ninsoare pentru producatorii locali care au fost scoși în aer liber de Orban. Oamenii fac cu greu față la temperaturile scăzute de acolo – este cea mai friguroasă zi, de când acești oameni au fost condamnați să stea afară, temperaturile sunt sub un grad Celsius.Oamenii au pus pe ei câte două rânduri de haine și stau în aer liber, în așteptarea cumpărătorilor. Pentru a-și proteja de îngheț legumele și fructele, au acoperit standurile cu pături și cartoane.Cu toate acestea, în piață sunt și tarabe goale, pentru că unii vânzători nu au mai venit să își expună produsele.